Legal Document

Category: 4

Text:
74. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α9γ/23708 της 30Ιουλ. / 25 Αυγ. 1999 (ΦΕΚ  Β΄1657) Μερική τροποποίηση της του εδαφ. β της περ. 1 της παρ. VI της Α9γ/38800/20.11.98 κανονιστικής απόφασης Υπουργού Υγείας και Πρόνοιας. Έχοντας υπόψη: 1.Τις διατάξεις του άρθρ. 8 του Νόμ. 123/75. 2.Τις διατάξεις των Νόμ. 1397/83, Νόμ. 1579/85, Νόμ. 2071/92, Νόμ. 1892/90, Νόμ. 1810/88 και Νόμ. 2519/97. Σελ. 536,402 Τεύχος 1308 Σελ. 64 3.Τις διατάξεις των αρ. 84/86, /15/94 και 415/94 Π.Δ/των. 4.Τις αρ. Δ2β/οικ. 65918/77 και Α9γ/38800/20.11.98 κανονιστικές αποφάσεις. 5.Την αρ. Πρ. Α4/4063/83 Απόφαση. 6.Τις ανάγκες της υπηρεσίας ειδικευμένων γιατρών στην Γενική Ιατρική. 7.Το γεγονός ότι από τις διατάξεις της παρούσης απόφασης δεν προκαλείται δαπάνη σε βάρος του Κρατικού προϋπολογισμού, αποφασίζουμε: Τροποποιούμε το εδαφ. β΄ της περ. 1 της παρ. IV της αρ. πρ. Α8γ/38800/28.11.98 κανονιστικής απόφασης, σε ότι αφορά τους γιατρούς που έχουν τοποθετηθεί για την 3μηνη προεκπαίδευση του αγροτικού και προτίθενται να τοποθετηθούν για ειδίκευση στην Γεν. Ιατρική, ως εξής: Οι υπόχρεοι υπηρεσίας υπαίθρου γιατροί εφ’ όσον κάνουν διακοπή της 3μηνης προεκπαίδευσης του αγροτικού, μπορούν με βεβαίωση παραίτησής τους, να υποβάλουν αίτηση για σειρά προτεραιότητας για ειδίκευση στην Γεν. Ιατρική. Ο διανυθείς χρόνος των γιατρών προς της συμπλήρωσης της 3μηνης προεκπαίδευσης, προσμετράται και ως χρόνος ειδίκευσης με την έναρξη της ειδικότητας Γενικής Ιατρικής. Οι αιτήσεις, της παραπάνω κατηγορίας γιατρών, που υποβλήθηκαν προ της παρούσης ρύθμισης, που δεν έχουν διαγραφή και εκκρεμούν παραμένουν ισχυρές. Οι εν λόγω γιατροί τοποθετούνται, εφ’ όσον έχουν σειρά προτεραιότητας, στην πρώτη θέση που θα κενωθεί μετά την δημοσίευση της παρούσης απόφασης. Με την παρούσα απόφαση δεν προκαλείται δαπάνη σε βάρος του Κρατικού προϋπολογισμού. 620 34.Ζ.β.72-74 Ιατρικές Ειδικότητες